Сăваплă Виçпĕрлев чиркĕвĕ (Ассакасси)

Ассакассинчи Сăваплă Виçпĕрлев чиркĕвĕ (выр. Асссакасинская церковь Святой Троицы) — Чăваш Енĕнчи (Раççей Федерацийĕ) Элĕк районĕн Ассакасси (Ехремкасси ял тăрăхĕ) ялĕнче вырнаçнă Шупашкар тата Чăваш епархине (Мускав патриархийĕ) кĕрекен православи чиркĕвĕ. Чиркӳ çуртне чулран тунă, тĕп храмĕнче сивĕ, приделĕ ăшă. Чиркӳ çӳллĕшĕ, чана çити, 13 хăлаç. Чиркӳре иккĕ астул: Сăваплă Виçпĕрлев, Турăна Çуратнă Сăваплă Амăшĕн. Чиркӳ пиллĕк тăрăллă. Сăваплă Виçпĕрлев чиркĕвĕн прихутне 2000 çулхи кăрлачăн 11-мĕшĕнче регистрланă. Прихут канашĕн председателĕ — Р.И.Филиппова. Чиркӳре кĕлĕне Александр Васильев проиерей ирттерет. Кун-çулĕ Ассакассинче Сăваплă Виçпĕрлев чиркĕвне тене тыткансен укçипе кивви вырăнне çĕнĕрен 1907 çулта туса лартнă. Совет влаçĕ чиркĕве 1940 çулта хупнă. Турра ĕненекенсем йăлăннипе чиркӳ хăйĕн ĕçлевне 1989 çулта малалла тăснă. Çавăн пекех Турăна Çуратнă Сăваплă Амăшне Асăну чиркĕвĕ (Элĕк) Турăна Çуратнă Сăваплă Амăшĕ Çуралнин чиркĕвĕ (Ураскилт) Элĕк районĕнчи православи чиркĕвĕсем Сăваплă Виçпĕрлев чиркĕвĕ (Шĕмшеш) Асăрхавсем Каçăсем Элĕк районĕн чиркĕвĕсем